SEBUAH SIRI DOKUMENTARI NETFLIX
Semua sifat anjing yang kita sayangi
diwarisi daripada nenek moyang liarnya.
Deria yang tajam…
ketangkasan…
dan keazaman tinggi…
telah membantu kanin hadapi cabaran dunia.
Namun, rahsia sebenar kejayaannya lebih mengejutkan.
Ia kisah sisi intim anjing.
Ia ciri setiap anjing,
daripada anjing jinak hingga serigala liar,
sebahagian daripada keluarga.
ANJING
Setiap kisah anjing bermula dalam keadaan tersorok dalam jerumun.
Ia tempat perlindungan untuk 15 anak anjing liar Afrika.
Usianya lima minggu.
Ia memerlukan makanan.
Penjaganya juga lapar.
Seperti anjing bela jinak,
ia bergantung kepada yang lain untuk makanan.
Tak seperti haiwan peliharaan kita, ia tak tahu bila makan malam akan tiba.
Ibu, ayah dan ahli keluarga lain memburu sejak subuh.
Seiringan.
Berfikir sebagai satu.
Pakar dalam mengejar mangsa besar,
ia boleh capai kelajuan 64 km/j.
Namun, bukan di kawasan banjir.
Anjing liar perlu dorong mangsa ke tanah yang padat.
Akan tetapi, lechwe tahu air lebih dalam boleh jadi penyelamat.
Gagal. Situasi begitu sukar untuk diatasi.
Sekarang, cuaca terlalu panas untuk memburu.
Pulang dengan tangan kosong bermaksud seluruh keluarga akan menderita.
Si kecil merayu mahukan daging.
Namun si ibu cuma ada susu untuk anaknya.
Jika tak makan, anak-anaknya akan mati.
Hari-hari seterusnya kritikal.
Untuk berjaya, kawanan ini perlukan kualiti yang dikongsi
bersama ahli keluarga anjing lain.
Keluarga serigala.
Rubah, anjing liar
dan jakal.
Tiga puluh lima spesies.
Setiap satunya pemburu.
Sama ada serigala 60 kilogram mahupun serigala bersaiz Chihuahua.
Keluarga anjing hidup di serata dunia, dari Sahara hingga ke Artik.
Semua miliki deria bau, penglihatan dan pendengaran yang luar biasa.
Anjing juga tangkas.
Namun, anjing bukan karnivor terpantas.
Bukan juga yang terbesar.
Semua anjing beraksi melebihi kemampuannya.
Kebolehan daripada masa silamnya.
Lebih 40 juta tahun lalu,
anjing pertama muncul di barat daya Amerika.
ARIZONA AMERIKA SYARIKAT
Ia masih jadi tempat tinggal anjing berciri primitif.
Rubah kelabu mungkin nampak seperti rubah,
tapi ia berkait rapat dengan nenek moyang primitif kanin.
Inilah cara semua anjing bermula.
Kecil.
Takut.
Anjing lebih moden, koyote, akan membunuhnya jika boleh.
Akan tetapi, rubah kelabu ada helah.
Rubah kelabu boleh panjat pokok.
Kebanyakan anjing tak boleh memanjat.
Cakar yang panjang. Anggota badan yang pendek.
Lincah.
Lebih kucing daripada anjing.
Leluhur awal kekal hidup dengan tak cari masalah.
Akhirnya, ia turun dari pokok
dan jadi pemburu berani yang kita kenali hari ini.
Lama-kelamaan, kaki pendek dan kuat jadi panjang…
dan anjing jadi berjaga-jaga dan bersedia.
Kaki depan dengan otot yang kuat dan ligamen khas
buat anjing berjalan dengan penuh bertenaga.
Ia pergerakan yang amat cekap,
ia mengubah anjing jadi pelari dengan daya tahan bertahap dunia.
ALBERTA UTARA KANADA
Di bahagian Utara yang amat sejuk, sukar untuk mencari makanan.
Sepasang serigala kelabu,
setiap seekor dua kali ganda berat anjing German shepherd,
mengetuai keluarga.
Kawanan ini berjalan sejauh 96 kilometer sehari.
Menjejak mangsa satu hal.
Membunuhnya satu hal lagi.
Berat seekor bison dewasa sekitar satu tan.
Bison miliki tanduk dan kuku berbahaya.
Jika bison kekalkan posisi,
kawanan itu bagaikan kubu.
Keluarga serigala mengepung.
Mencari petunjuk ketakutan atau kelemahan.
Serigala bertahan…
berhari-hari.
Tak perlu buat banyak.
Pastikan bison dikepung.
Bison fikir ia akan diburu.
Akhirnya, gangguan serigala terkesan jua.
Kini, serigala harus pastikan bison lari.
Si ayah mengetuai kejar-mengejar.
Ia mengejar tanpa henti.
Walaupun risiko pada diri besar.
Setelah memilih mangsa, si ayah tak putus asa.
Dengan setiap gigitan, si ayah buat bison muda itu jadi lemah.
Anjing tidak dilengkapi dengan cara bunuh pantas.
Namun, ia menyerang tak henti-henti.
Ketahanan membantunya tumbangkan mangsa
yang lima kali lebih berat daripada dirinya.
Ia mengubah seluruh nasib keluarga.
Tak semua anjing memburu dalam kawanan.
Ada seekor yang suka menyendiri.
Sekali pandang, rupanya seperti rubah.
Akan tetapi,
yang ini berkaki bajang.
Serigala bersurai anjing tertinggi di dunia.
Untuk mencari makanan,
serigala bersurai perlukan ketinggian, bukan kelajuan.
Ketinggiannya hampir satu meter.
Mudah untuk melihat melangkaui rumput tinggi.
Tak banyak haiwan besar tinggal di dataran gersang ini.
Tanpa mangsa untuk dikejar,
ia bekerja sendirian.
Serigala bersurai ini bergantung pada hidung dan telinganya.
Deria baunya 50 kali ganda lebih sensitif daripada manusia.
Pendengarannya boleh kesan frekuensi ultra tinggi.
Memburu mangsa kecil tak beri banyak masa untuk berehat.
Namun, rodensia tak cukup untuk mengenyangkannya.
Di bawah pokok Lubera yang berbuah,
ia dedahkan sesuatu yang tak dijangka tentang keluarga anjing.
Kadangkala, karnivor pun jadi pemayur.
Anjing miliki gigi lebih kecil tapi lebih serba guna daripada kucing.
Jadi kebanyakannya boleh makan hampir apa saja.
Diet flextarian
bermaksud anjing boleh bertahan apabila mangsa biasa sukar ditemui.
Serta hidup biak di mana-mana sahaja.
Hutan konkrit pun boleh jadi tempat tinggal.
Di banyak bandar,
rubah merah berkeliaran di jalanan pada waktu malam.
Kehadirannya bergantung pada kualiti asas kanin.
Semuanya berkaitan dengan apa yang berlaku
di bawah tanah.
Rubah betina baru melahirkan anak.
Setiap anjing liar mulakan hidup dalam jerumun,
yang disediakan oleh si ibu.
Ia selamat di sini,
jadi si anak boleh dilahirkan kecil dan tak berdaya.
Jumlahnya boleh banyak.
Menghasilkan susu untuk tujuh anak buat si ibu lemah,
tapi si kecil perlu diberi makan secara berterusan.
Si ibu tak mampu tinggalkan anaknya untuk cari makanan.
Di belakang setiap rubah betina hebat ada rubah jantan yang hebat.
Rubah jantan meneroka bandar dan ambil makanan yang diperlukan.
Ini jarang berlaku.
Tak banyak ibu mamalia boleh harapkan si ayah untuk kekal bersamanya.
Namun, setiap keluarga anjing liar miliki ayah setia yang menyaranya.
Kesetiaan ini permulaan ikatan antara anjing dan manusia.
Ia juga bermaksud lebih banyak anak rubah akan hidup.
Kejayaan keluarga anjing bukan tentang kekuatan fizikal.
Ia berjaya atas perkongsian sepanjang hayat
antara si ibu dan si ayah.
Had kebaktian anjing liar Afrika sedang diuji.
Dengan 15 anak anjing dan lebih 20 adik-beradik lebih tua,
penting bagi keluarga ini memburu dengan jaya segera.
Si ayah kesan sesuatu.
Namun, ia bukan mangsa.
Ia pemangsa lain.
Singa akan bunuh anjing liar.
Anak anjing berada dalam bahaya.
Sia-sia melawan.
Lebih baik umpan singa betina jauh dari jerumun.
Ia berjaya.
Namun kini, ia sudah tahu tempat persembunyian dan boleh kembali.
Anjing-anjing liar ini perlu ambil risiko.
Alihkan anak anjing, pada waktu siang.
Ada jerumun lain,
tapi yang paling hampir lebih kurang 800 meter jauhnya.
Terlalu jauh untuk kaki lemah.
Masa untuk adik-beradik lain membantu.
Lebih selamat, tapi masih lapar.
Peluang untuk kekal hidup semakin tipis.
Anjing memang lemah.
Jika berat kita kurang daripada dachshund kecil,
kita akan sentiasa tertindas.
Si ayah rubah bertelinga kelawar ini ditugaskan menjaga lima anaknya,
sementara cinta hatinya, ibu si kecil ini
pergi memburu.
Apa yang boleh berlaku?
Penjagaan bermula seperti biasa.
Si ayah bersihkan anaknya…
dan pantau pembelajaran.
Si kecil ingin meneroka.
Belajar cara gunakan telinga kelawarnya.
Ia boleh dengar bunyi 20 desibel lebih perlahan daripada manusia.
Termasuk bunyi pergerakan anai-anai dan kumbang.
Rubah bertelinga kelawar boleh hidup hanya dengan memakan serangga.
Si ibu perlu beribu serangga sehari
untuk hasilkan susu yang cukup untuk anaknya.
Sebab itulah si ibu tiada berjam-jam…
dan si ayah kekal di sarang,
menjaga keperluan si anak.
Melindunginya dengan nyawanya.
Namun begitu, ribut tak bermusim mungkin jadikan situasi yang berbahaya.
Hujan lebat masalah untuk sesiapa sahaja yang tinggal di bawah tanah.
Si ayah dan anak-anaknya tak terjejas.
Tetapi jirannya terpaksa tinggalkan jerumun.
Semasa larikan diri,
ada yang tertinggal.
Si anak yang tertinggal takkan bertahan lama.
Si kecil ini perlukan bantuan keluarga.
Si ayah dan lima anaknya paling dekat.
Si kecil ini hanya boleh merayu minta bantuan.
Ia berisiko.
Anjing selalu bunuh penceroboh.
Anak-anak rubah mula menerimanya.
Apabila si ayah duduk di sebelah, ia petanda baik.
Si ibu kembali.
Tiba-tiba ada seekor lagi untuk diberi makan.
Si ibu buat selamba saja.
Anak rubah ini mungkin ada pertalian.
Walaupun begitu, anak rubah angkat seperti ini jarang dilihat.
Ayah yang ambil berat dan keluarga yang fleksibel
bantu lalui masa sukar.
Anjing haiwan yang sangat sosial.
Kunci kehidupan keluarga adalah komunikasi yang canggih.
Lolongan serigala sepatutnya menakut-nakuti.
Serigala beritahu jiran sejauh 16 km
tentang saiz dan kekuatan kawanannya.
Ia bagaikan bendera akustik.
Amaran untuk jangan dekati kawasannya.
Dalam kawanan, serigala lebih ekspresif.
Menjeling.
Meromok.
Bulu tengkuk meremang.
Ketinggian ekor.
Sebenarnya, setiap gerakan serigala sebahagian daripada bahasa rumit.
Anjing bela jinak kita juga faham.
Namun, ini keluarga kanin paling tegas.
Terutamanya waktu makan malam.
Serigala tua selalu makan dulu.
Jika yang muda tak ikut peraturan…
anjing paling berkuasa akan memarahinya.
Menyungkur saja cara untuk meredakannya.
Tatatingkat kuasa tegas ini dianggap membuka jalan
untuk bekerjasama dengan manusia.
Serigala berpangkat rendah selalu berlapar.
Pada masa makanan kurang, ia dihalau daripada kawanan.
Kira-kira 40,000 tahun lalu,
serigala muda yang kelaparan mendekati sekumpulan manusia
dan guna mata comelnya untuk meminta makanan.
Serigala cari jalan sertai keluarga manusia awal.
Serta tawan hati kita.
Hakikat setiap anjing bela jinak, daripada toy poodle hingga Great Dane,
adalah keturunan serigala kelabu memang mengagumkan.
Namun hubungan kita dengan sisi liar keluarga anjing rumit.
Kisah dongeng mengajar kita serigala besar dan jahat,
atau licik dan penuh muslihat,
walaupun ia berkongsi kesetiaan dan kepintaran kawan baik kita.
Di seluruh dunia, anjing, terutamanya serigala, dianiaya,
dihalau dari tempat tinggalnya yang luas.
Namun, daya tahannya tinggi.
Jika diberi peluang dan ruang,
anjing bingkas bangkit.
Ada yang jumpa kejayaan yang tak dapat ditandingi
dalam dunia moden kita.
ANJING PEMANDU SAHAJA DIBENARKAN DALAM TAMAN
Disebabkan usaha mak dan ayah,
anak rubah merah bersedia hadapi dunia.
Rubah merah berusia lima bulan ini sedang belajar cara berdikari.
Saudara boleh jadi kawan seumur hidup.
Rakan memburu.
ANJING PEMANDU SAHAJA
Sambil meninjau jalanan,
ia akan berjaya jika perhati dan belajar daripada si ibu.
Si ibu temui sumber makanan tetap.
Memberi haiwan liar makan boleh timbulkan masalah.
Namun, ia mungkin permulaan hubungan baru antara kita dan anjing liar.
Sama seperti serigala beribu tahun lalu.
Buat masa ini, anak rubah belajar
melalui makanan yang diberi atau dibuang,
manusia jadi faktor penting kepada kemandiriannya.
Mudah sesuaikan diri dan pandai ambil peluang,
rubah merah menjelajah ke 83 negara.
Lima benua.
Rubah merah ambil alih tempat serigala sebagai karnivor paling meluas di Bumi.
Tapi tak semua bernasib baik.
Kehilangan habitat, memburu dan penyakit
bermakna kurang daripada 7,000 anjing liar Afrika dewasa hidup.
Masa depan keluarga ini berada dalam bahaya.
Ia perlu cari makanan.
Di savana berpokok,
ada banyak tempat mangsa boleh bersembunyi.
Kawanan ini perlu tukar strategi.
Guna kelebihan pasukan.
Ia berpecah, dua atau tiga ekor sekali,
untuk cuba memaksa impala keluar.
Si ayah dapat sasaran.
Namun, si ayah perlukan yang lain untuk selesaikan kerja.
Akhirnya, kejayaan.
Anjing liar gigit impala
supaya dapat ketulan besar dan menelannya.
Ia perlu bergerak pantas.
Apabila pemangsa lain dapat tahu ada mangsa buruan,
anjing liar perlu tinggalkan habuan itu.
Sekali lagi, kawanan ini balik rumah.
Kali ini ia tak pulang dengan tangan kosong.
Ada yang bawa daging seberat sepertiga berat badannya
di dalam perutnya.
Tahap keseronokan ini hanya bermaksud satu perkara.
Di sini tiada tatatingkat seperti serigala.
Anak anjing liar dan penjaga dapat sama rata.
Hari ini hari yang menggembirakan.
Masa depan anak-anak anjing liar ini lebih pasti.
Bagi anjing liar Afrika,
kelangsungan hidup bergantung kepada pasukan yang berani dan kental.
Sama ada pemburu kawanan atau penyendiri,
semuanya bergantung pada kekuatan kesetiaan si ibu dan si ayah.
Sebab itulah anjing sangat berjaya.
Dan sebab itulah ia ada tempat istimewa dalam hati kita.
Terjemahan sari kata oleh Norzaiha Norhan